Nordjyllands Politi rykkede lørdag nat ud til en anmeldelse om hjemmerøveri i Aggersund.

Det var en 43-årig mand fra Aggersund, der klokken 02.51 i nat anmeldte hjemmrøveri. Han oplyste, at han var blevet opsøgt på sin bopæl på Ullerupvej af tre ukendte gerningsmænd. - Han blev tildelt flere slag og spark, og derefter forsvandt gerningsmændene med en computer, en mobiltelefon og et mindre kontantbeløb, fortæller politikommisær Henrik Bech fra Nordjyllands Politi. Politiet har ikke anholdt de tre gerningsmænd. Og der er ikke offentliggjort et signalement af dem.